АҞӘА, жьҭаара 5— Sputnik. Аҵәахырҭатә банк ихацнаркит абиометриатә материал аизгара. Аклиентцәа ирымоуп алшара абанк аҟәшақәа рҟны абжьытә дыррақәа рыҭара ма аколл-центрқәа рҿы ҳәа аанацҳауеит РИА Новости.
"Аҵәахырҭатә банк Онлайн" аҿы аусура иалагеит абиометриатә дыррақәа аус рыдызуло афункционал. Иара иалнаршоит еиҳа ирласни шәарҭадарадеи аинырратә центр ахь аҭел уасны ухаҭара ашьақәырӷәӷәара", — ҳәа еиҭарҳәеит абанк амаҵзуҩцәа.
Аҵәахырҭатә банк ахаҭарнак иазгәеиҭеит абиометриатә материалтә технологиақәа рхархәара азакәан инақәыршәаны ишымҩаԥысуа.
Абанк аколл-центр аусзуҩ РИА Новости акорреспондент изеиҭеиҳәеит абиометриатә материал аус адуларазы ақәшаҳаҭра ашьҭахь абжьытә ҿырԥшы аҭаҩра алшоит аколл-центр абжьытә мениу IVR ахь аҭел уасны ма абанк аофисқәа руак уаҭааны ҳәа.
Урыстәыла атәылауаа рбиометриатә дыррақәа ҵәаххоит "Ростелеком" операторс иззыҟоу Иаку абиометриатә центр аҿы.